google/wiki40b huggingface dataset:
Boulogne-sur-Helpe

Poloha

Obec má rozlohu 8,7 km². Najvyšší bod je položený 207 m n. m. a najnižší bod 144 m n. m.

Obyvateľstvo

Počet obyvateľov obce je 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viliam Záborský (herec)

Životopis

V roku 1938 ako študent bratislavského gymnázia získal 2. cenu v celoštátnej recitačnej súťaži. Po maturite v roku 1940 študoval na Filozofickej fakulte bratislavskej Univerzity Komenského a súčasne na Hudobnej a dramatickej akadémii. Od roku 1940 bol členom Činohry SND. Výrazným spôsobom sa podieľal na vytváraní profilu prvej slovenskej divadelnej scény. Bol tiež vynikajúci recitátor - jeden zo zakladateľov slovenského recitačného umenia. Recitoval na mnohých festivaloch (Hviezdoslavov Kubín, Neumannove Poděbrady), v rozhlase i televízii. V televíznych inscenáciách vytvoril veľké postavy napr. v Hviezdoslavovej Hájnikovej žene (1971). 
Významná je aj jeho pedagogická činnosť - v rokoch 1944-1950 učil na bratislavskom konzervatóriu, od roku 1950 na Vysokej škole múzických umení V rokoch 1952-1953 bol vedúcim katedry herectva. V roku 1963 získal akademický titul docenta a v roku 1969 titul profesor. Od roku 1966 do roku 1972 bol dekanom Činohernej a bábkarskej fakulty VŠMU. V slovenskom filme nedostal väčšiu príležitosť. 
Systematicky sa venoval umeleckej reči a jej výskumu. Je autorom vysokoškolskej učebnice Výslovnosť a prednes.
V roku 1966 dostal titul zaslúžilý umelec a v roku 1973 titul národný umelec.Ako prvý dostal slovo na zraze Anti-charty.
Héliodóros Trósidamas

Héliodóros Trósidamas (starogr. Ἡλιόδωρος Τρωσιδάμας – Héliodóros Trósidamas) bol dvojnásobný olympijský víťaz v behu na jedno stadion v treťom storočí.
Héliodóros Trósidamas z Alexandrie bol na 248. a na 249. olympijských hrách v rokoch 213 a 217 korunovaný olivovým vencom za víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Záznam o olympijských víťazstvách Héliodóra Trósidama je uvedený ako chronologicky posledný v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Crévic

Poloha

Obec má rozlohu 10,69 km². Najvyšší bod je položený 315 m n. m. a najnižší bod 205 m n. m.

Obyvateľstvo

Počet obyvateľov obce je 928 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brodské

Polohopis

Obec Brodské sa rozprestiera na Záhorí, na ľavom brehu rieky Moravy, ktorá tvorí prirodzenú hranicu s územím Rakúska a Česka. Leží asi 4 km vzdialené od Kútov - významnej dopravnej križovatky, 30 km od mesta Senica a 30 km od okresného mesta Skalica. Okolie dediny dotvárajú lužné lesy pri rieke Morave a  z ostatných strán borovicové lesy.

Kultúra

V Brodskom sa už roky uchovávajú zvyky a tradície prostredníctvom folklórnej skupiny "Bročané", ktorý sa pravidelne a s úspechom zúčastňuje kultúrneho diania v obci ale i mimo nej - napr. na rôznych folklórnych súťažiach.

Zaujímavosti

Legenda hovorí, že Brodské bolo miestom, kde sv. Cyril a Metod prvýkrát vkročili na naše územie. Preto aj erb obce Brodské tvoria postavy sv. Cyrila a Metoda, ktorí držia v ruke pergamen a jablko, nad nimi sa vznáša holubica.
Od kostola smerom k rieke Morave sa nachádza veľa uličiek, v ktorých ešte možno vidieť najstaršie obydlia v Brodskom. Nachádzal sa tam i habánsky dvor ako dôkaz prítomnosti habánov v 16. storočí.

Občianska vybavenosť

V obci sa nachádza pošta a drobné predajne ako novinový stánok, kvetinárstvo a potraviny.
Rajčiansky potok

Prameň

Pramení v Nitrianskej pahorkatine južne od obce Šišov, v lokalite Lány, v nadmorskej výške približne 261 m n. m.
Boston City Hall

Bostonská radnica je budova v centre mesta a sídlo vlády mesta Boston, Massachusetts, USA.

Dejiny

Do súťaže na budovu bostonskej radnice bolo v roku 1962 zaradených 256 návrhov. Víťazným návrhom sa stal projekt Gerharda Kallmana, Noela McKinnella a Edwarda Knowlesa. Bol realizovaný v rokoch 1963-1968 stavebnou firmou Architects and Engineers. V interiéri aj v exteriéri tejto budovy prebieha na rôznych úrovniach vzájomná interakcia medzi občanmi a štátnou správou. Témou projektu bola tzv. „oslava štátnej správy“. Práve tu obyvatelia Bostonu privítali anglickú kráľovnu Alžbeta II. pri jej návšteve Spojených štátov v roku 1976.

Budova bostonskej radnice

Budova radnice sa nachádza vo vládnom centre mesta Boston. V rámci centra Bostonu sa autorom objektu radnice podarilo spojiť päť základných dištriktov mesta. Okrem samotnej budovy sa v návrhu nachádza aj tzv. plaza, námestie inšpirované antikou, ktoré sa stalo častým verejným zhromaždiskom.
Objekt bostonskej radnice je deväť podlažný. Je formálne aj funkčne rozdelený do troch úsekov. Prvé štyri podlažia sú plne prístupné verejnosti. Nachádzajú sa tu kancelárie mestského úradu. Ďalšie priestory slúžia úradu primátora a mestskej rady. V najvyšších podlažiach sa nachádzajú kancelárie radnice, ktoré sú pomerne málo navštevované verejnosťou. Autori vyjadrili návrh rozdelenia budovy do troch častí aj materiálovo. Vo fasáde sa striedajú tehlové povrchy s povrchmi z pohľadového betónu a keramickým obkladom. Pohľadový betón typický pre brutalizmus, evokuje vážnosť sídla primátora, pričom tehla a keramický obklad evokujú prístupnosť verejnosti.
Objekt radnice je z väčšej časti riešený ako stužená monolitická konštrukcia, vylievaná na mieste z portlandského betónu. Ostatné dielce sú železobetónové prefabrikáty a majú rozdielnu farebnosť od liateho betónu.

Odozva verejnosti

Objekt bostonskej radnice sa stretol s úspechom najmä v kruhoch modernistických architektov. Je považovaný za výborný príklad architektúry brutalizmu. Avšak v radoch verejnosti a samotných zamestnancov radnice sa objekt stretol s negatívnymi reakciami. Zaznamenané boli sťažnosti v súvislosti s nevhodným pracovným prostredím a náročnou orientáciou návštevníkov. Stavba bola v priebehu rokov 2006-2008 navrhnutá na zbúranie, prípadne premiestnenie úradu radnice do iných priestorov v rámci mesta.
Bouxurulles

Poloha

Obec má rozlohu 6,7 km². Najvyšší bod je položený 402 m n. m. a najnižší bod 282 m n. m.

Obyvateľstvo

Počet obyvateľov obce je 149 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Isle-d’Espagnac

Poloha

Obec má rozlohu 5,95 km². Najvyšší bod je položený 120 m n. m. a najnižší bod 38 m n. m.

Obyvateľstvo

Počet obyvateľov obce je 5 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dvory 4

Dvory 4 (staršie: Dvory IV) sú lokalita v miestnej časti Dvory, v Petržalke.

Školstvo

Výnimočnosťou Dvorov IV. bolo, že tam na rozdiel od ostatných sektorov Dvorov a Lúk vznikli až dve základné školy a to ZŠ Vlastenecké námestie a neskôr ZŠ Černyševskéh otvorená 1988. V roku 2004 došlo k zlúčeniu oboch škôl do ZŠ Černyševského. Na Macharovej 1 sa nachádza 5 - triedna materská škola, na Pifflovej 1 sa nachádza druhá materská škola, ktorá má okrem normálnych tried aj triedy pre deti s poruchami a chorobami tráviacej sústavy      (celiakia, cukrovka, intolerancia na laktózu...), na Vavilovovej 18 sa nachádza britská MŠ a na Farského ulici sídli SOŠ gastronómie a hoteliérstva.

Obchody

Terno - Vlastenecké námestie 3
Franz Josef Radermacher

Aktivity

Pôsobí ako profesor informatiky na Ulmskej univerzite – Universität Ulm. Od roku 2002 je členom Rímskeho klubu. Zaoberá sa globálnymi problémami a budúcim smerovaním ľudskej civilizácie. Je jedným zo zakladateľov Global Marshall Plan Initiative, ktorá vznikla v roku 2003. V rámci tejto iniciatívy vypracoval Globálny Marshallov Plán a vydal viacero knižných publikácií. Je jedným zo spoluautorov teórie eko-sociálnej trhovej ekonomiky.
Georgetown (Ascension)

Georgetown je najväčšie mesto a správne centrum ostrova Ascension.
Nachádza sa na západnom pobreží ostrova, ktorý je súčasťou britského zámorského územia Svätá Helena. Mestečko vzniklo až v 19. storočí a v súčasnosti má okolo 500 obyvateľov.
Arconville

Poloha

Obec má rozlohu 15 km². Najvyšší bod je položený 367 m n. m. a najnižší bod 207 m n. m.

Obyvateľstvo

Počet obyvateľov obce je 113 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rugby (Warwickshire)

Dejiny

Osídlenia existovalo v oblasti Rugby v mladej železnej dobe a pár kilometrov od Rugby, existovala rímska osada známa ako Tripontium.
Rugby bola pôvodne malá anglosaská poľnohospodárska osada pod názvom Rocheberie. Rugby získal výsadu konať trh v roku 1255. Rugby škola bola založená v roku 1567 z peňazí Lawrence Sheriffa - lokálneho kupca, ktorý sa presťahoval do Londýna. Rugby zostalo ospalá časť krajiny s trhovým mestom až do 19. storočia a príchodu železníc. V roku 1838 z Londýna do Birminghamu bola postavená železnica okolo mesta, a v roku 1840 Midland železnice s križovatkou pri Rugby. Rugby sa stal dôležitým železničným uzlom a rozšírenie železničnej stanice a dielní prilákal pracovníkov mesta. Populácia Rugby sa rozrástla do roku 1940 na viac ako 40 000.
V povojnových rokoch, pri Rugby sa rozvíjala diaľničná sieť - M1 a M6. Rugby je najviac známe vynálezom športu rugby, ktorý sa hrá po celom svete. Objaviteľom hry je pripísaná Williamovi Webbovi Ellisovi - pri porušení vtedajších pravidiel vo futbalovom zápase hral v roku 1823 v škole (ktorá je blízko centra Rugby) prvýkrát nový šport. Tento bol pomenovaný podľa názvu mesta RUGBY.
Rugby je tiež miesto vzniku prúdového motora. V apríli 1937 Frank Whittle prvý na svete objavil prototyp prúdového motora.
Bettendorf (Haut-Rhin)

Poloha

Obec má rozlohu 4,73 km². Najvyšší bod je položený 407 m n. m. a najnižší bod 321 m n. m.

Obyvateľstvo

Počet obyvateľov obce je 486 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
National Hockey League Players’ Association

História

V roku 1957 prvýkrát vznikol pokus o vznik hráčskej asociácie, hlavní predstavitelia boli Ted Lindsay z Detroit Red Wings a Daug Harvey z Montreal Canadiens. Žiadali primerané platové ohodnotenie hráčov. Vlastníci klubov ale boli zásadne proti a tých, čo sa hlásili k hráčskej asociácii, vymieňali do klubov nižších divízii. Nakoniec bola hráčska organizácia umlčaná. To, čo sa nepodarilo Tedovi Lindsayovi sa podarilo v roku 1967 Alanovi Eaglesonovi, torontskému právnikovi.
Slovenské pohľady (1881)

Slovenské pohľady je slovenské periodikum, ktoré vychádza v Martine od konca 19. storočia. Nadväzuje na Slovenskje pohladi na vedi, umeňja a literatúru, ktoré vydával v rokoch 1846 – 1852 Miloslav Hurban.
Na začiatku vychádzal s podnázvom Časopis pre literatúru, vedu, umenie a politiku, od roku 1886 s podnázvom Illustrovaný časopis pre literatúru, vedu, umenie a polititku. Neskor, od roku 1890 s podnázvom Časopis zábavno-poučný, od roku 1922 Časopis pre literatúru a umenie.
Časopis vychádzal každý druhý mesiac v Martine v zošitoch, od roku 1886 každý mesiac, tlačou Kníhtalčiarsko-učastinárskeho spolku v Martine.
V roku 1953, sa časopis stal orgánom Zväzu slovenských spisovateľov a začal vychádzať v Bratislave. Od roku 1993 ho opäť vydáva Matica slovenská v Martine.

Členovia redakčnej rady

Július Balco, Mária Bátorová, Miroslav Bielik, Bohuš Bodacz, Boris Brendza, Etela Farkašová, Ľudovít Hološka, Anton Hrnko, Jaroslav Chovanec, Peter Jaroš, Jozef Mihalkovič, Štefan Moravčík, Dana Podracká,  Marián Polonský, Jaroslav Rezník, Vincent Šabík, Marián Tkáč, Tomáš Winkler.
Ornithodira

Ornithodira je taxón plazov patriaci pod Archosauria. 
Tieto živočíchy sú charakteristické vzpriamenou chôdzou a krkom v tvare S, vďaka čomu majú názov Ornithodira, čiže vtáčí krk.

Systematika

Kladogram podľa Ezcurra (2006):
Ornithodira
|--Pterosauromorpha
|  |
|  `--Pterosauria
`--Dinosauromorpha
      |--Lagerpeton
      `--Dinosauriformes
           |--Marasuchus
           `--+--Pseudolagosuchus
              `--+--Silesaurus
                 `--+--Eucoelophysis
                    `--Dinosauria
                         |--Saurischia
                         |   |--Herrerasauridae
                         |   `--Eusaurischia 
                         |       |--Theropoda
                         |       `--Sauropodomorpha
                         `--Ornithischia
René Théophile Hyacinthe Laënnec

Životopis

Študoval v Nantes a pôsobil potom od roku 1799 ako ránhojič v západnej armáde. Od roku 1800 si ďalej rozširoval vzdelanie riadnym štúdiom medicíny v Paríži v nemocnici Charite – jeho učiteľom bol preslávený Jean-Nicolas Corvisart – a v roku 1804 sa stal lekárom.

V roku 1816 nastúpil do Neckerovej nemocnice v Paríži. Tu sústavne pracoval na zvýšení možností diagnostiky, najmä chorôb pľúc a srdca. Za tým účelom vyvinul nástroj – stetoskop zvyšujúcí intenzitu zvukov pri počúvaní. Zásadným spôsobom tak rozšíril diagnostické hranice fyziológie a najmä patológie kardiopulmonálneho systému. Sústavné pozorovanie uložil do svojho životného diela Traité de l'auscultation Mediate (Paríž 1819, 2 zväzky; celkom 4 vydania – posledné v roku 1836). V roku 1823 sa stal profesorom na Collège de France, a nasledujúcim rokom prednostom internej kliniky. Zomrel na pľúcnu tuberkulózu.
Spolu s Leopoldom von Auengruberom a Corvisartom stal sa zakladateľom klasickej fyzikálnej diagnostiky modernej medicíny. V roku 1868 bola na jeho počesť postavená socha v jeho rodnom meste.
Popri objave stetoskopu ako prvý popísal cirhózu pečene a dodnes obraz jednej chorobnej zmeny pečene nesie jeho meno (Laënnecova žltá atrofia pečene). Jedna zo 4 lekárskych fakúlt University Claude Bernarda v Lyone je po ňom pomenovaná na jeho počesť.
Châtres-la-Forêt

Poloha

Obec má rozlohu 13,6 km². Najvyšší bod je položený 129 m n. m. a najnižší bod 82 m n. m.

Obyvateľstvo

Počet obyvateľov obce je 799 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Augustin Navrátil

Život

Pochádzal z roľníckej katolíckej rodiny a ako najstarší syn dostal po predkoch meno Augustín. Vyučil sa za stolára a ako stolár sa živil až do roku 1956. V roku 1955 sa oženil s Augustinou Bazalkovou. Krátko pracoval v lisovni kroměřížského podniku PAL-Magneton, odkiaľ bol kvôli svojim politickým názorom a kvôli tomu, že nesúhlasil so začlenením pozemkov rodiny do miestneho JRD, 10. septembra 1957 prepustený. Ďalšie zamestnanie našiel v ČSD. Pracoval ako staničný robotník, posunovač a hradlár. Železničiarom bol až do svojho odchodu do penzie. Pri svojom zamestnaní sa staral o hospodárstvo a veľkú rodinu - so ženou Augustinou mali celkom 9 vlastných detí. Pretože nezískal vysokoškolské vzdelanie (rodina nemohla podporovať deti na štúdiách), vzdelával sa samoštúdiom. Študoval filozofické, náboženské, historické, politické a právne spisy. Vedomý si svojich práv, dôsledne (a márne) požadoval dodržiavanie zákonov štátnou mocou. Zomrel v roku 2003, je pochovaný na cintoríne v Hradisku.

Problémovým človekom

Patril k niekoľkým málo v ČSSR súkromne hospodáriacim roľníkom, teda k tým, ktorí dlhodobo vzdorovali komunistickej kolektivizácii v poľnohospodárstve. Hral dôležitú úlohu pri vydávaní katolíckeho samizdatu. V roku 1977 sa stal signatárom Charty 77, ktorú začal tiež šíriť. Ďalej spísal tzv. Kroměřížsku petíciu, v ktorej vyzýval štátne orgány, aby dodržiavali náboženskú slobodu. Spolu s kroměřížským kostolníkom kostola Sv. Mórica Janom Pavlíčkom sa mu podarilo získať 700 podpisov. Za šírenie tejto petície bol Navrátil v júli 1978 poslaný do psychiatrickej liečebne, Jan Pavlíček bol odsúdený na osem mesiacov žalára nepodmienečne. V roku 1988 Navrátil inicioval ďalšiu petíciu (celkovo tretiu, ktorú šíril), ktorá sa stala najmasovejšou akciou manifestujúcou odpor proti komunistickému režimu: petíciu Podněty katolíků k rešení situace věřacích občanů, v ktorej vzniesol požiadavky na rešpektovanie práv veriacich občanov a náboženskej slobody. Podpísalo ju 501 590 ľudí. Za svoj ostrý protikomunistický a protitotalitný postoj bol dlhodobo terorizovaný štátnou mocou, predovšetkým za pomoci zneužitia psychiatrie. Bola mu diagnostikovaná paranoja kverulans a následne súdom obmedzená jeho právna spôsobilosť. Bol internovaný vo väzbe a psychiatrickej liečebni. V roku 1980 bola podaná žiadosť o navrátenie právnej spôsobilosti, ktorá mu bola vrátená 14. júla 1983. Pri svojej internácii v psychiatrickej liečebni sa stretol aj s ďalšími prípadmi zneužívania psychiatrie, na ktoré neskôr upozorňoval.

Politická orientácia

V roku 1946 vstúpil do ČSL. V prvej polovici 90. rokov pôsobil vo vyšších straníckych funkciách v radoch KDU-ČSL, v druhej polovici 90. rokov potom v strane Pravý Blok.
Redigoval časopis Křesťanské obzory.

Ocenenia

V roku 2015 mu bola udelená Cena Václava Bendu (in memoriam).
Verseilles-le-Haut

Poloha

Obec má rozlohu 2,83 km². Najvyšší bod je položený 452 m n. m. a najnižší bod 309 m n. m.

Obyvateľstvo

Počet obyvateľov obce je 47 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nuaillé

Poloha

Obec má rozlohu 13,23 km². Najvyšší bod je položený 187 m n. m. a najnižší bod 109 m n. m.

Obyvateľstvo

Počet obyvateľov obce je 1 418 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Donus

Biografia

Za pápeža bol zvolený už v starobe. Donus dosiahol dohodu s Ravennou, na základe ktorej Ravenna stratila nezávislé postavenie od Ríma. V Konštantínopole rástla túžba o dohodu s Rímom po roky trvajúcich sporoch. V Ríme staval, obnoval a skrášľoval kostoly a kláštory, napr. položil mramorovú dlažbu v chráme svätého Petra. Cisár Konštantín IV. napísal pápežovi list, v ktorom poukazoval na riešenie sporných teologických otázok. Donus však zomrel skôr, ako list opustil Konštantínopol.
Malá Studená dolina

Názov

Patrí celej doline, od sútoku Studených potokov až po hlavný hrebeň Vysokých Tatier. Odvodený je z názvu Studenej doliny s prívlastkom „malá“. Niekedy je nesprávne označovaná ako „Malá Studenovodská dolina“. Je to typicky stupňovitá dolina a jej dolinné prahy majú samostatné mená. Dolný, asi 130 m vysoký skalný prah leží tesne pod hranicou lesa, vo výške 1 330 m n. m. – 1 460 m n. m. Hovorí sa mu Schodíky. Je to ten prah, ktorým steká Obrovský vodopád. Zákutie v lese, trochu vyššie od Obrovského vodopádu, na východnej strane Malej Studenej doliny bol v starších dobách označovaný ako „Idilická záhrada“ (poľ. Zimny Ogródek). Trávnatá lesná poľana povyše Schodíkov, na začiatku vlastnej doliny, tesne na východ od Malého Studeného potoka je v poľskom názvosloví označovaná ako Mały Łomnicky Ogród - malá lomnická záhrada. Na poľane stojí Zamkovského chata. Spodná časť doliny je prehradená morénovým valom, za ktorým je rozľahlá trávou a kosodrevinou porastená plošina vo výške 1 620 m n. m. – 1 700 m n. m., ktorú v poľskom názvosloví označujú ako Wielki Łomnicki Ogród - veľká lomnická záhrada. Tesne nad touto plošinou sa dvíha výrazná asi 200 m vysoká dolinná terasa, Jazerná stena, nad ktorou sú samostatné dolinné časti: Kotlina Piatich spišských plies a jej odvetvie Dolinka pod Sedielkom. Poliaci toto miesto pomenovali Złote Spady - zlatá stráň. V Jazernej stene je Veľký svah a Malý svah. Všeobecne im hovoria Veľký hang a Malý hang. Poliaci túto lokalitu pomenovali Wielka Ubocz. Je to široké, vysoké (1 700 m n. m. – 1 900 m n. m.) úbočie na východ od Jazernej steny a pod Žltou stenou. Vedie tadiaľ značkovaná serpentína. Strmé skalnato-trávnaté úbočie, ktorým vedie chodník popod Žltú stenu nad Jazernú stenu k Téryho chate vo výške asi 1 900 m n. m. – 2 000 m n. m. je Malý svah, v horolezeckom a turistickom žargóne Malý hang a v poľskom Mała Ubocz. Miesto kde sa stretáva Malý s Veľkým hangom Poliaci pomenovali Złota Kotlinka - zlatá kotlinka.

Flóra a fauna

Na Malú Studenú dolinu sa viaže typická alpínska vegetácia. Z drevín majú najväčšie zastúpenie borovice, či už v podobe kosodreviny alebo borovice limby. Vyskytujú sa aj listnaté dreviny, najčastejšie v podobe krovinných porastov. Pre vyššie polohy sú charakteristické alpínske lúky. Typickým zástupcom fauny je kamzík vrchovský a svišť vrchovský.

Turistika

Malá Studená dolina patrí medzi najnavštevovanejšie doliny vo Vysokých Tatrách. Lákadlom je okrem pešej turistiky aj horolezectvo (Žltá stena a Žltá veža), ale aj skialpinizmus (Dolinka pod Sedielkom). Ubytovacie a sociálne služby poskytuje Téryho chata. Z prírodných krás najviac priťahuje Päť spišských plies.
Merrey

Poloha

Obec má rozlohu 6,84 km². Najvyšší bod je položený 421 m n. m. a najnižší bod 338 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A4 (Rakúsko)

Priebeh trasy

Diaľnica sa začína v križovatke s A23 pri viedenskej štvrti Prater. Ďalej pokračuje okolo Simmeringu, Schwechatu, pričom míňa viedenské letisko, ktoré je na diaľnicu napojené samostatným výjazdom.
Diaľnica ďalej pokračuje západným smerom okolo obcí Fischamend a Bruck an der Leitha až ku Bruckneudorfu, kde sa nachádza križovatka s diaľnicou A6 vedúcou na Slovensko. A6 následne vchádza do spolkovej krajiny Burgenland a míňa obce Neusiedl am See, Gols, Weiden am See a Mönchhof. Po 66 kilometroch sa dostáva až k hraničnému prechodu Nickelsdorf, kde na ňu nadväzuje maďarská diaľnica M1 smerujúca do Budapešti.
Sainte-Barbe (Moselle)

Poloha

Obec má rozlohu 13,84 km². Najvyšší bod je položený 318 m n. m. a najnižší bod 225 m n. m.

Obyvateľstvo

Počet obyvateľov obce je 731 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vyšný Čaj

Názov

Podobne, ako je to v prípade susednej obce Nižný Čaj, názov Čaj pochádza zo starého slovanského osobného mena Čavoj, ktoré sa v latinských textoch uvádzalo ako Chaway. V roku 1337 sa Vyšný Čaj uvádza ako Chaway superior a Nižný Čaj ako Chaway inferior. Prechod od znenia Chaway do znenia Čaj (maď. Csáj) bol spôsobený 
maďarským vplyvom, keďže v obci bola pretrhnutá kontinuita slovanského osídlenia (po osídlení Maďarmi). Hláska "v" zo slovanského slova Čavoj vypadla rovnako ako vypadla napr. pri pomaďarčení názvu mesta Levoča (maď. Lőcse) alebo názvu mesta Revúca (maď. Rőcze). Dedina s názvom Čavoj je aj v okrese Prievidza a existujú aj Čavajovce v Chorvátsku.
Loigny-la-Bataille

Poloha

Obec má rozlohu 18,05 km². Najvyšší bod je položený 139 m n. m. a najnižší bod 123 m n. m.

Obyvateľstvo

Počet obyvateľov obce je 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nadillac

Poloha

Obec má rozlohu 7,35 km². Najvyšší bod je položený 405 m n. m. a najnižší bod 191 m n. m.

Obyvateľstvo

Počet obyvateľov obce je 69 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thil (Aube)

Poloha

Obec má rozlohu 19,42 km². Najvyšší bod je položený 260 m n. m. a najnižší bod 166 m n. m.

Obyvateľstvo

Počet obyvateľov obce je 158 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Liège

Dejiny

Podľa archeologických výskumov bolo územie Liège osídlené už pred viac ako 200 000 rokmi. V období Rimanov existovala na území mesta osada. Prvá zmienka o meste pochádza z roku 705, kedy bol v Liège zavraždený maastrichtský biskup Sv. Lambert. Jeho nástupca Sv. Hubert nato premiestnil sídlo biskupstva do Maastrichtu.
Neskôr sa Liège stalo hlavným mestom kniežatstva, ktoré existovalo v rokoch 980 – 1795.
Roku 1795 bolo kniežatstvo anektované Francúzskom a v rokoch 1815 – 1830 bolo súčasťou Holandska. Od belgickej revolúcie v roku 1830 je mesto súčasťou Belgicka.

Obyvateľstvo

Aglomerácia Liège má približne 476 000 obyvateľov, z toho samotné mesto približne 187 000 (2006). Mesto (znázornené červeno) zahŕňa bývalé obce Angleur, Bressoux, Chênée, Glain, Grivegnée, Jupille, Liège, Rocourt a Wandre, štvrť Sclessin obce Ougrée a niekoľko ulíc obcí Ans, Saint-Nicolas a Vottem. Mestská aglomerácia má 265 km² a tvoria ju obce Seraing, Saint-Nicolas, Ans, Herstal, Beyne-Heusay, Fléron, Chaudfontaine, Esneux a Flémalle (na mape oranžovo).

Mestské časti

Od 1. januára 1977 mesto Liège pozostáva z týchto častí (bývalých obcí):

Liège

Glain

Rocourt

Bressoux

Jupille-sur-Meuse

Wandre

Grivegnée

Angleur

Chênée